b'\n_START_ARTICLE_\nMiral Samard\xc5\xbei\xc4\x87\n_START_SECTION_\nKlubska kariera\n_START_PARAGRAPH_\nSamard\xc5\xbei\xc4\x87 se je z nogometom za\xc4\x8del ukvarjati na Jesenicah, star 9 let. Sprva je za\xc4\x8delo kot vezist oz. napadalec, ko je prestopi h kranjskemu Triglavu pa kot branilec. Pri 19 letih je veljal za enega najbolj talentiranih branilcev v Sloveniji. Zato so se zanj za\xc4\x8deli zanimati \xc5\xa1tevilni klubi. Tako je v zimskem prestopnem roku v sezoni 2006/2007 okrepil obrambo Maribora. \xc5\xbde takoj je dobil veliko prilo\xc5\xbenosti za igro, saj je v spomladanskem delu nastopil na 13 tekmah. Med letoma 2010 in 2014 je bil \xc4\x8dlan moldavskega kluba Sheriff Tiraspol, za katerega je odigral 105 prvenstvenih tekem in dosegel deset golov, bil pa je tudi kapetan tega kluba. Julija 2014 je prestopil v HNK Rijeka, ki igra v hrva\xc5\xa1ki prvi ligi.\n_START_SECTION_\nReprezentan\xc4\x8dna kariera\n_START_PARAGRAPH_\nSamard\xc5\xbei\xc4\x87 je bil \xc4\x8dlan vseh mlaj\xc5\xa1ih selekcij slovenske reprezentance. Med letoma 2007 in 2008 je odigral osem tekem za slovensko mlado reprezentanco, 19. novembra 2013 pa je debitiral v slovenski \xc4\x8dlanski reprezentanci na prijateljski tekmi proti kanadski reprezentanci na Areni Petrol v Celju.'